Vest-Europa

Vest-Europa er en region som utgjør den vestlige delen av kontinentet Europa. Begrepet kan defineres geografisk, kulturelt eller geopolitisk.

 Historie og definisjoner 
 Bakgrunn i antikken og middelalderen 
Før den romerske erobringen hadde en stor del av Vest-Europa blitt en del av La Tène-kulturen. Etter hvert som Romerriket ekspanderte oppstod et skille mellom de hovedsakelig gresktalende østlige provinsene, som hadde utgjort den høyt urbaniserte klassiske greske sivilisasjonen, og de vestlige provinsene, som i hovedsak overtok latinsk språk. Denne kulturelle og språklige delingen ble styrket av den senere politiske delingen av Romerriket i Vestromerriket og Østromerriket.

I senantikken og middelalderen ble delingen i øst og vest ytterligere styrket gjennom flere hendelser og utviklingstrekk. Vestromerriket kollapset, noe som innledet den tidlige middelalderen i Vest-Europa. Østromerriket, etter hvert bedre kjent som Det bysantinske riket eller Bysants, overlevde og eksisterte i ytterligere et årtusen. Fremveksten av karolingerriket i vest og delingen av kristendommen i det katolske vest og det ortodokse øst i Det store skisma bidro ytterligere til det kulturelle og religiøse skillet mellom Vest- og Øst-Europa.

 Moderne definisjoner 
I moderne tid har Vest-Europa blitt definert på ulike måter. I en geografisk og kulturell forstand blir alltid De britiske øyer, Frankrike, Monaco, Benelux-landene, Sveits og de vestlige delene av dagens Tyskland regnet som del av Vest-Europa. Den iberiske halvøy blir eventuelt regnet med som Sørvest-Europa, men ofte blir denne halvøya i dag heller regnet til Sør-Europa sammen med Italia og Hellas. Den vestlige delen av Nord-Europa kan også inngå i definisjoner av Vest-Europa. Vest-Europa avgrenses i moderne tid geografisk og kulturelt som oftest mot Sentral-Europa og/eller Øst-Europa.

Under den kalde krigen ble Vest-Europa hovedsakelig definert geopolitisk som de europeiske landene som ikke var kommunistiske (jf. vestblokken). Det geopolitiske Vest-Europa hadde derfor en klar definisjon. Det ble etablert flere internasjonale organisasjoner og allianser med overlappende medlemskap som omfattet mange av eller de fleste landene i det geografiske Vest-Europa. Blant disse var Den vesteuropeiske union, NATO og De europeiske fellesskap.

Den geopolitiske betydningen med bakgrunn i den kalde krigens inndeling er fremdeles den mest fremtredende oppfatningen av Vest-Europa, men geografiske og kulturelle forhold er blitt viktigere enn ideologi og styresett i dagens bruk av begrepet.

 Stater og biland 
 Land i Vest-Europa 

 Landcitypopulation.de og landenes offisielle nasjonale statistikkbyråer: Folketall. Gjeldende dato for opplysningene er angitt i tabellen.Eurostat: Arealtall for 2025.Office for National Statistics: Latest standard area measurements for the United KingdomDet internasjonale pengefondet: WEO-rapport med estimert bruttonasjonalinntekt per capita for 2025.FN-Sambandet: Fakta om land. Folketall Areal km² BNI PPP$ Hovedstad EU NATO Dato1  Tyskland    Berlin 30px|EU 30px|NATO 01.01.2025  Storbritannia    London  30px|NATO 30.06.2024  Frankrike    Paris 30px|EU 30px|NATO 01.01.2025  Italia    Roma 30px|EU 30px|NATO 01.01.2025  Spania    Madrid 30px|EU 30px|NATO 01.01.2025  Nederland    Amsterdam 30px|EU 30px|NATO 01.01.2025  Belgia    Brussel 30px|EU 30px|NATO 01.01.2025  Portugal    Lisboa 30px|EU 30px|NATO 01.01.2025  Sverige    Stockholm 30px|EU 30px|NATO 01.01.2025  Østerrike    Wien 30px|EU  01.01.2025  Sveits    Bern   01.01.2025  Danmark    København 30px|EU 30px|NATO 01.01.2025  Finland    Helsingfors 30px|EU 30px|NATO 01.01.2025  Norge    Oslo  30px|NATO 01.01.2025  Irland    Dublin 30px|EU  31.03.2025  Luxembourg    Luxembourg 30px|EU 30px|NATO 01.01.2025  Malta    Valletta 30px|EU  01.01.2025  Island    Reykjavik  30px|NATO 01.01.2025 Totalt   
1Gjeldende dato for angitt folketall fra nasjonal statistikkmyndighet. Øvrige tall i tabellen er for 2025.

 Biland og mikrostater i Vest-Europa 

 Territoriumcitypopulation.de og landenes offisielle nasjonale statistikkbyråer: Folketall. Gjeldende dato for opplysningene er angitt i tabellen.FN-Sambandet: Fakta om land. Folketall Areal km² Hovedstad Status Dato1  Jersey   Saint Helier Biland til Storbritannia 01.01.2025  Andorra   Andorra la Vella Mikrostat og FN-medlem 01.01.2025  Man   Douglas Biland til Storbritannia 01.04.2025  Guernsey   Saint Peter Port Biland til Storbritannia 01.01.2024  Færøyene   Tórshavn Biland til Danmark 01.01.2025  Liechtenstein   Vaduz Mikrostat og FN-medlem 01.01.2025  Monaco   Monaco Mikrostat og FN-medlem 01.01.2025  Gibraltar   Gibraltar Biland til Storbritannia 14.11.2022  San Marino   San Marino Mikrostat og FN-medlem 01.01.2025  Vatikanstaten   Vatikanstaten Mikrostat og FN-observatør 01.01.2025 Totalt     

Geografi og samfunn
miniatyr|Paris er den største byen i Vest-Europa og Frankrikes hovedstad, tidligere åsted for Den franske revolusjon og sentrum for Det franske koloniriket.
miniatyr|Rhinen ved Lorelei i Tyskland.
miniatyr|Vulkanen Etna på Sicilia i Italia som er Middelhavets største øy.
miniatyr|Mont Blanc i Alpene er den høyeste fjelltoppen i Vest-Europa, og ligger på grensen mellom Frankrike og Italia.
miniatyr|Sarkofagen til Christofer Columbus i Katedralen i Sevilla i Spania.
 Areal 

Vest-Europa dekker et areal på cirka 3 641 000 km², som utgjør 36,5 % av arealet i Europa og 2,4 % av den totale landmassen på jorden. Av dette er 3 503 000 km² landareal og 138 000 km² ferskvann.Worldometers: List of countries and dependencies ranked by area

 Folkemengde 

Vest-Europa har cirka 420 millioner innbyggere, som utgjør 58,5 % av befolkningen i Europa og 5,2 % av den totale folkemengden på jorden.citypopulation.de og landenes offisielle nasjonale statistikkbyråer

 Befolkningstetthet 

Befolkningstettheten i Vest-Europa er 120 innbyggere per km² landareal.Worldometers: Population by country 1. juli 2023

 Land i Vest-Europa 

Belgia, Danmark, Finland, Frankrike, Irland, Island, Italia, Luxembourg, Malta, Nederland, Norge, Portugal, Spania, Storbritannia, Sveits, Sverige, Tyskland og Østerrike.

 Mikrostater i Vest-Europa 

Andorra, Liechtenstein, Monaco, San Marino og  Vatikanstaten.

 Biland i Vest-Europa 

Færøyene (Danmark), Gibraltar, Guernsey, Jersey og Man (Storbritannia).

 Styreform 

Samtlige stater i Vest-Europa er demokratiske rettsstater (Vatikanstaten er et særtilfelle).

Fyrstedømmer: Andorra, Liechtenstein og Monaco.

Monarkier: Belgia, Danmark, Nederland, Norge, Spania, Storbritannia og Sverige.

Republikker: Finland, Frankrike, Irland, Island, Italia, Malta, Portugal, San Marino, Sveits, Tyskland og Østerrike.

Storhertugdømme: Luxembourg.

Teokrati og valgmonarki: Vatikanstaten.

 Økonomi 

Vest-Europa hadde i 2022 et samlet bruttonasjonalprodukt (BNP) på cirka 19 000 milliarder dollar, som var 80 % av Europas totale BNP og 19 % av verdens totale BNP, og over 45 000 dollar per capita. For hele verden samlet var verdien til sammenligning 12 500 dollar per capita, for de øvrige delene av Europa cirka 15 000 dollar per capita.worldometers: GDP by country

 Forsvar 

14 av landene og samtlige biland er med i forsvarsalliansen NATO.NATO: Medlemsland. Irland, Malta, Sveits, Østerrike og de 5 mikrostatene er ikke medlemmer.

 FN 

Alle de 18 landene og 4 av mikrostatene er medlem av De forente nasjoner (FN). Vatikanstaten er ikke medlem,  men Den hellige stol har observatørstatus.FN: Medlemsland.

 Europarådet 

Alle de 18 landene og 4 av mikrostatene er medlem av Europarådet. Vatikanstaten er ikke medlem, men Den hellige stol har observatørstatus.Europarådet: Medlemsland.

 Politisk samarbeid 

14 av landene er medlem av Den europeiske union (EU).EU: Medlemsland Island, Norge, Sveits, Storbritannia, de 5 mikrostatene og de 5 bilandene er ikke med i EU. Island, Norge og Liechtenstein er med i EØS sammen med EU-landene.Regjeringen: EØS. Storbritannia, Sveits og de gjenværende 4 mikrostatene har særavtaler med EU.

 Religion 

Kristendom er tradisjonelt den dominerende religionen i hele Vest-Europa. Storbritannia og de nordiske landene er overveiende protestantiske, mens de øvrige landene har en overvekt av katolikker.pewresearch.org: religious projections.FN: Fakta om land.

 Språk 

Offisielle språk på nasjonalt nivå i ett eller flere vesteuropeiske land er Dansk, Engelsk, Finsk, Fransk, Færøysk, Irsk, Islandsk, Italiensk, Katalansk, Luxembourgsk, Maltesisk, Nederlandsk, Norsk, Portugisisk, Spansk, Svensk og Tysk.FN: Fakta om land.

 Storbyer 

De største byene i Vest-Europa er Paris, London, Madrid, Barcelona, Roma, Berlin, Milano og Lisboa.CIA The World Factbook. Major Urban Areas. Population 2023.:

 Havområder 

Dominerende havområder som omgir land i Vest-Europa er Atlanterhavet, Middelhavet og Østersjøen.

 Halvøyer 

Store halvøyer i Vest-Europa er Den skandinaviske halvøy, Den iberiske halvøy og Den italienske halvøy.

 Øyer 

De største øyene i Vest-Europa er Storbritannia (229 848 km²), Island (101 826 km²), Irland (84 421 km²), Spitsbergen (37 673 km²), Sicilia (25 662 km²) og Sardinia (23 949 km²).Worldatlas.com: Largest islands of Europe.

 Elver 

De største elvene i Vest-Europa er Donau (2857 km.),
Rhinen (1233 km.), Elbe (1094 km.), Tagus (1007 km.) og Loire (1006 km).Worldatlas.com: The longest rivers of Europe. 

 Innsjøer 

De største innsjøene i Vest-Europa er Vänern (5655 km²), Saimaa (4377 km²) og Vättern (1893 km²).Worldatlas.com: Largest lakes in Europe.

 Fjell 

De høyeste fjelltoppene i Vest-Europa finnes i Alpene. Her er Mont blanc høyest med 4 808 meter. I Pyreneene er Pico Aneto høyest med 3 404 meter, i Appenninene er Como Grande høyest med 2 912 meter, og i Den skandinaviske fjellkjede er Galdhøpiggen høyest med 2 469 meter.Worldatlas.com: Major mountain ranges in Europe.

 Biland i andre verdensdeler 

De vesteuropeiske statene har følgende biland i andre deler av verden:

Danmark: Grønland.

Frankrike: Fransk Guyana, Fransk Polynesia, Guadeloupe, Martinique, Mayotte, Ny-Caledonia, Réunion, Saint-Barthélemy, Saint-Martin, Saint-Pierre og Miquelon og Wallis- og Futunaøyene. Ubebodde: Clipperton og De franske sørterritorier. 

Nederland: Aruba, Bonaire, Curaçao, Saba, Sint Eustatius og Sint Maarten.

Norge: Bouvetøya, Dronning Maud Land og Peter I Øy, alle ubebodde.

Storbritannia: Anguilla, Bermuda, Caymanøyene, De britiske Jomfruøyer, Falklandsøyene, Montserrat, Pitcairnøyene, St. Helena, Ascension og Tristan da Cunha og Turks- og Caicosøyene. Ubebodde: Britisk Antarktis og Sør-Georgia og Sør-Sandwichøyene.

Britiske militærbaseterritorier: Akrotiri og Dekelia og Diego Garcia (Chagosøyene).

Se også
Europa
Øst-Europa

 Litteratur 
Robert Bartlett (1993): The Making of Europe, Penguin, 

 Eksterne lenker 


 Referanser 

Kategori:Europas regioner
Kategori:Subregioner